*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*228. számú előterjesztés*

Bátaszék Város Önkormányzata Képviselő-testületének 2016. október 26-án,

16.00 órakor megtartandó ülésére

*Külterületi helyi közutak fejlesztésére vonatkozó pályázati felhívás ismertetése*

|  |
| --- |
| **Előterjesztő:** Dr. Bozsolik Róbert polgármester    **Készítette:** Bozsolik Zoltán városüzemeltetési mb. irodavezető      **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2016. 10. 25. |

***Tisztelt Képviselő-testület!***

Társadalmi egyeztetésre tették közzé „A vidéki térségek kisméretű infrastruktúrájának és alapvető szolgáltatásainak fejlesztésére Külterületi helyi közutak fejlesztése, önkormányzati utak kezeléséhez, állapotjavításához, karbantartásához szükséges erő- és munkagépek beszerzése” című, VP6-7.2.1-7.4.1.2-16 kódszámú felhívást.

1. *célterület:* külterületi helyi közutak fejlesztése;

*2. célterület:* önkormányzati utak kezeléséhez, állapotjavításához, karbantartásához szükséges erő- és munkagépek beszerzése

Önállóan támogatható tevékenységek

A felhívás keretében az alábbi tevékenységek támogathatóak önállóan:

*1. célterület esetében (több, önállóan támogatható tevékenység is választható):*

Önkormányzati tulajdonú vagy önkormányzati vagyonkezelésű, külterületi, már meglévő földutak:

a) mechanikai stabilizálása;

b) fejlesztése szélesítéssel;

c) alépítményének és szilárd burkolatának kialakítása.

*2. célterület esetében (több, önállóan támogatható tevékenység is választható):*

Önkormányzati tulajdonú utak karbantartását, rendszeres felújítását biztosító:

a) vontatott és függesztett munkagépek,

b) erőgépek,

c) erőgépek és vontatott, függesztett munkagépek,

d) ágaprító gépek beszerzése.

Önállóan nem támogatható tevékenységek:

A felhívás keretében az alábbi tevékenységek önállóan nem, csak valamely önállóan támogatható tevékenységgel együtt támogathatóak:

*Mindkét célterület esetében:*

a) projekt előkészítés:

- szakmai előkészítés,

- közbeszerzés;

b) mérnöki feladatok;

c) projektmenedzsment;

d) egyéb szolgáltatások, beleértve a tájékoztatás és nyilvánosság biztosításának kötelező tevékenységét.

*1. célterület esetében:*

a) szükséges infrastrukturális munkák: az útberuházáshoz kapcsolódó infrastrukturális elemek forgalomtechnika korszerűsítése, műtárgyépítés és felújítás, komplex terület-előkészítési munkák (bontás, tereprendezés, kármentesítés, lőszermentesítés, régészet stb.);

b) szilárd burkolatú út kialakítása esetén közlekedésbiztonságot szolgáló fejlesztések: forgalomtechnikai jelzések és eszközök, sebesség- és forgalomcsillapító szigetek építése, gyalogátkelőhelyek;

c) balesetveszélyes útszakaszok közlekedésbiztonsági fejlesztése: balesetveszélyes ívek korrekciója;

d) amennyiben az adott út esetében releváns: kerékpáros átvezetések kialakítása;

e) árokrendezés, átereszek felújítása, padkák, rézsűk kialakítása, nyitott vagy zárt csapadékvíz-elvezető rendszer helyreállítása, korszerűsítése;

f) zöldterület-építési, átalakítási munkák.

*2. célterület esetében:*

a) kiegészítő elektrotechnikai-mechanikai tartozékok, melyek az utak karbantartását szolgáló erő- és munkagépek működtetéséhez nélkülözhetetlenek.

**Műszaki és szakmai elvárások**

A projekt műszaki-szakmai tartalmának meghatározásához az alábbi elvárások figyelembe vétele szükséges:

**I. Általános elvárások:**

Az 1. célterület esetében:

a) a beruházást minden esetben a közúti közlekedésről szóló 1988. I. tv. 8. § (1a) bekezdésével összhangban kell tervezni és megvalósítani: „a közutak tervezése, fejlesztése során úgy kell eljárni, hogy a biztonságos közlekedési feltételek valamennyi, a közúton közlekedni jogosult számára biztosítottak legyenek.” A projekt eredményeként egyetlen közlekedési mód sem kerülhet hátrányosabb helyzetbe a fejlesztést követően a beruházást megelőző állapothoz viszonyítva;

b) a beruházáshoz indokoltan kapcsolódó kerékpárforgalmi létesítmény kialakítása vagy átépítése esetén, a beruházás megvalósítását követően a projekt zárójelentéséhez csatolni szükséges a Kerékpárút Nyilvántartó Rendszer (KeNyi) feltöltéséről szóló Közlekedésfejlesztési Koordinációs Központ általi igazolást.

Mindkét célterület esetében:

a beruházásnak közvetlenül vagy közvetve hozzá kell járulnia a foglalkoztatás-növeléséhez, vagy a foglalkoztatottság megtartásához, vagy a munkaerő mobilitás feltételeinek a javításához, melynek a projektben bemutatásra kell kerülnie;

**Az építéssel kapcsolatos engedélyeztetéssel, dokumentumokkal kapcsolatban a kedvezményezettnek az alábbiakat kell figyelembe venni:**

Az 1. célterület esetében:

a) engedély-, vagy bejelentés köteles építési tevékenység esetében a támogatási kérelemhez elegendő az engedélyezési eljárás megindítását igazoló dokumentumot, valamint a hatósághoz benyújtott építészeti-műszaki tervdokumentációt csatolni. Nem engedélyköteles építési tevékenység esetén a hatósági szolgáltatás keretében megkért illetékes építésügyi hatósági nyilatkozatot szükséges csatolni arról, hogy az építés nem engedélyköteles, valamint a hatósági szolgáltatás keretében benyújtott építészeti-műszaki tervdokumentációt;

b) legkésőbb az első, építéssel kapcsolatos kifizetési igényléshez mellékelni kell a jogerős építési engedélyt – beleértve az engedélyezési záradékkal ellátott építészeti-műszaki tervdokumentációt;

Fenntartási kötelezettség

A támogatást igénylő a projekt pénzügyi befejezésétől számított 5 évig, a támogatás visszafizetésének terhe mellett vállalja, hogy a projekt megfelel az 1303/2013/EU Rendelet 71. cikkében foglaltaknak.

A projekt pénzügyileg befejezett, ha a projekt fizikai befejezése megtörtént, valamint a projektmegvalósítás során keletkezett elszámoló bizonylatok kiegyenlítése megtörtént. A projekt pénzügyi befejezésének dátuma a projekt megvalósítási ideje alatt felmerült, a kedvezményezett által megfelelően elszámolt költségek közül a legkésőbbi kiegyenlítés dátuma.

Támogatást igénylők köre

Jelen felhívásra támogatási kérelmet nyújthatnak be:

*Mindkét célterület esetében:*

- vidéki térségben működő települési önkormányzat, önkormányzati társulás.

A támogatási kérelem benyújtásának határideje és módja

A felhívásra beérkező támogatási kérelmek a 272/2014. (XI.5.) Korm. rendelet alapján standard kiválasztási eljárásrendben, szakaszosan kerülnek elbírálásra. Jelen felhívás keretében a 272/2014. (XI.5.) Korm. rendelet 47. § (2) bekezdése alapján a támogatási kérelmek benyújtására a benyújtás első lehetséges napját követő huszonnégy hónapig van lehetőség.

Jelen felhívás keretében a támogatási kérelmek benyújtására 2016. 11. 14. naptól 2018. 11. 13. napig van lehetőség.

Ezen időszak alatt az alábbi értékelési határnapokig benyújtásra került projektek kerülnek együttesen elbírálásra:

Az első szakasz zárása: 2016. 12. 05.

A második szakasz zárása: 2017. 06. 30.

A harmadik szakasz zárása: 2017. 12. 15.

A negyedik szakasz zárása: 2018. 05. 18.

Az ötödik szakasz zárása: 2018. 11.13.

A támogatás mértéke, összege

|  |  |  |  |  |  |
| --- | --- | --- | --- | --- | --- |
| Az igényelhető, vissza nem térítendő támogatás összege és mértéke a felhívás célterületeit tekintve a fejlesztés helye szerinti településre vonatkozóan *a kedvezményezett járások besorolásáról szóló 290/2014. (XI. 26.) Korm. rendelet* járási kategóriáinak megfelelő besorolás alapján az alábbiak szerint kerül megállapításra: **A támogatás maximális összege** | | **Maximális támogatási intenzitás** | **Maximális támogatási intenzitás** | **Maximális támogatási intenzitás** | **Maximális támogatási intenzitás** |
| A 290/2014. (XI.26.) Korm. rendelet szerinti kategóriába tartozó járásban lévő település | | *nem besorolt* | *kedvezményezett* | *fejlesztendő* | *komplex programmal fejlesztendő* |
| **1. célterület** | 100 millió Ft | 75% | 85% | 90% | 95% |
| **2. célterület** | 10 millió Ft, konzorcium esetén  20 millió Ft | 75% | 85% | 90% | 95% |

A támogatási kérelem elkészítésekor a következő mellékleteket szükséges többek között csatolni:

építési beruházások esetén:

* építési engedélyköteles beruházás esetén
* az ügyfél nevére szóló jogerős és érvényes építési engedélyt vagy ennek hiányában a hatóság közokirati formában kiállított igazolását az építésügyi eljárás megindításáról, és
* az ügyfél nevére szóló - a tervezői névjegyzékben szereplő tervező ellenjegyzésével ellátott - építési-műszaki dokumentációt, ami a tervezett építmény jellegétől függően tartalmazza a helyszínrajzot, metszeteket és részletrajzokat, azok méretarányos adatait, műszaki leírást, valamint a beruházás előtti, eredeti állapotot bemutató felmérési rajzot (alaprajzokat, metszeteket),
* nem építési engedélyköteles beruházás esetén
* az ügyfél nevére szóló, az illetékes építésügyi hatóság által kiadott eredeti nyilatkozatot arról, hogy az építési tevékenység nem építési engedélyköteles, és
* az ügyfél nevére szóló - a tervezői névjegyzékben szereplő tervező ellenjegyzésével ellátott - építési tervdokumentáció, ami a tervezett építmény jellegétől függően tartalmazza a helyszínrajzot, alaprajzokat, metszeteket és részletrajzokat, azok méretarányos adatait, műszaki leírást, valamint a beruházás előtti, eredeti állapotot bemutató tervrajzokat;

Áttekintve a tervezet feltételrendszerét álláspontunk az, hogy a 1. célterületre és ezen belül a Platán sor irányából Kövesd településre - 1.sz. mellékletben megjelölt szakaszon - a Platán a mintegy 1.770 m hosszú külterületi út szilárd burkolattal történő ellátására és az út mellett húzódó árok rekonstrukciójára nyújtsunk be pályázatot. Megvalósulás esetén Kövesd település, a létesítendő büntetés-végrehajtási intézet, valamint az elképzelések szerint önkormányzati tulajdonba kerülő horgász tó is komfortosan megközelíthetővé válna, továbbá az érintett terület vízrendezése is megoldott lehetne. Az út szilárd burkolattal történő ellátása hozzájárulna a foglalkoztatás- a foglalkoztatottság megtartásához, a munkaerő mobilitás feltételeinek a javításához és a kerékpárosoknak nem kellene igénybe venni a Bátaszék – Bonyhád országos közutat.

Az érintett szakasz paraméterei a következők:

|  |  |  |  |  |
| --- | --- | --- | --- | --- |
| **Helyrajzi szám** | **Tulajdonos** | **Vagyonkezelő** | **Művelési ág** | **Igénybevétel mértéke (fm):** |
| 0627/1 | WIENERBERGER TÉGLAIPARI ZRT |  | kivett közút | 490 |
| 0627/2 | MAGYAR ÁLLAM | MAK MECSEK AUTÓPÁLYA KONCESSZIÓS ZRT. | kivett közút | 30 |
| 0634/1 | MAGYAR ÁLLAM | MAK MECSEK AUTÓPÁLYA KONCESSZIÓS ZRT. | kivett út | 85 |
| 0634/2 | MAGYAR ÁLLAM |  | kivett vasút | 85 |
| 0622/1 | BÁTASZÉK VÁROS ÖNKORMÁNYZATA |  | kivett közút | 1080 |
| 0404 | BÁTASZÉK VÁROS ÖNKORMÁNYZATA |  | kivett árok |  |

A támogatás maximális összege 100 millió Ft, a támogatás intenzitása településünk esetében 75%. Az előkészítés során el kell készíttetni az út és a csapadékvíz-elvezető árkok terveit, pályázati kiírás szerinti költségvetését, megállapodást kell kötni a Wieneberger Zrt.-vel és a Magyar Állammal a vagyonkezelői jog megszerzésére, megbízást kell adni a pályázat elkészítésére.

Javasoljuk a pályázaton való részvételt és az előkészítő munkálatok megkezdését.

***H a t á r o z a t i j a v a s l a t :***

**Külterületi helyi közutak fejlesztésére vonatkozó pályázati felhívás ismertetésére**

Bátaszék Város Önkormányzatának Képviselő-testülete;

1. egyetért a Bátaszék 0627/1, 0627/2, 0634/1, 0634/2, 0622/1, 0404 helyrajzi számokat érintő külterületi útra vonatkozó pályázat benyújtásával,
2. felkéri a város polgármesterét, hogy a Bátaszék 0627/1, 0627/2, 0634/1, 0634/2 helyrajzi számú ingatlanok tulajdonosaival folytasson tárgyalásokat az ingatlanok pályázatba történő bevonásának feltételeiről;
3. felhatalmazza a város polgármesterét a pályázat benyújtásához szükséges tanulmányok elkészítésére vonatkozó ajánlatkérési eljárás lefolytatására;
4. felhatalmazza a város polgármesterét a tervezési feladatok ellátására vonatkozó ajánlatkérési eljárás lefolytatására

*Határidő:* 2016.november 30.

*Felelős*: Dr. Bozsolik Róbert polgármester

(a tárgyalások és az ajánlatkérési eljárások lefolytatásáért)

*Határozatról értesül*: Városüzemeltetési iroda